Okresná prokuratúra Revúca 
SNP 1370/1A, 050 01 Revúca	

Číslo: 2 Pv 171/14/6608	Revúca, 27.11.2015 
EEČ : 2-48-63-2015

U Z N E S E N I E

Trestná vec:	obv. XXXXX 
Trestný čin:	Prečin Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Revúca

Podľa § 217 odsek 1 Trestného poriadku vyslovujem, že obvinená:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	povolanie: lesná robotníčka
	väzba: nie 
ktorá je trestne stíhaná pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Revúca zo dňa 5.8.2014 spisová značka 2 Pv 171/14/6608 ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Pre skutok, ktorého sa mala dopustiť tým, že v období od 2. septembra 2013 do 25. júna 2014 v Muránskej Zdychave, v okrese Revúca ako matka maloletej XXXXX, nar. XXXXX, trvalým bydliskom pri matke, ktorá jej bola zverená do osobnej starostlivosti rozsudkom Okresného súdu Rimavská Sobota sp. zn. 7C/192/2005 zo 16. septembra 2005, ktorý nadobudol právoplatnosť 30. septembra 2005, vedome zanedbávala starostlivosť a dohľad o jej povinnú školskú dochádzku a to aj napriek tomu, že bola 6 krát upozornená na nedostatočnú školskú dochádzku maloletej zo strany Základnej školy I. B. Zocha v Revúcej, z dôvodu pracovnej vyťaženosti a starostlivosti o iné jej maloleté deti sa však tomuto problému nevenovala dostatočne, nezabezpečila nápravu, nezaujímala sa o výchovno - vzdelávací proces maloletej, v dôsledku čoho maloletá v tomto období vymeškala 275 vyučovacích hodín, ktoré neboli ospravedlnené a dosahovala slabé vzdelávacie výsledky, čím jej umožnila osvojovať si návyky a sklony, ktoré ohrozujú ich riadny vývoj a vedú k morálnemu úpadku.

    

Uznesením prokurátora Okresnej prokuratúry Revúca zo dňa 5.8.2014, spisová značka 2 Pv 171/14/6608 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 

Uznesením prokurátora Okresnej prokuratúry Revúca sp. zn. 2 Pv 171/14/6608 zo dňa 05.08.2014, právoplatným dňa 25.10.2014 bolo podľa § 216 ods. 1 Trestného poriadku podmienečne zastavené trestné stíhanie proti obvinenej XXXXX pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona, podľa § 216 ods. 2 Trestného poriadku jej bola uložená skúšobná doba vo výmere 12 mesiacov, ktorá začala plynúť dňom právoplatnosti predmetného uznesenia, teda od dňa 25.10.2014.

Skúšobná doba podmienečného zastavenia trestného stíhania uplynula dňa 25.10.2015.

Pre účely rozhodnutia o osvedčení sa v skúšobnej dobe boli na obvinenú  zadovážené správy z Okresného riaditeľstva PZ v Revúcej, z Okresného úradu v Rimavskej Sobote, z obecného úradu Muránska Zdychava a odpis z registra trestov. 

Podľa 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyššie uvedených správ vyplýva, že obvinená XXXXX sa v skúšobnej dobe podmienečného zastavenia trestného stíhania nedopustil trestného činu ani priestupku  a viedla počas tejto doby riadny život.   

Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia.

  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

  

	Mgr. Juraj Rybár 
	 prokurátor